AksaraLLM/aksara-bahasa-daerah-v1 huggingface dataset:
Veit Erlmann ya iku ahli antropologi lan ètnomusikolog saka Essen, Jerman, kalairan taun 1951. Riwayat pandhidhikané Veit nalika ing pawiyatan luhur ya iku ana ing Free University ing Berlin (gelar MA taun 1974), University of Cologne (gelar Ph.D. taun 1978 lan Dr.habil taun 1990). Sabanjuré, nampa gelar Dr.habil. saka ing Free University ing Berlin taun 1994. Veit wis nglakoni panlitian antropologis ing werna-werna panggonan, ya iku antarané Kamerun (1975, 1995), Niger (1979), Lesotho (1982), Afrika Kidul (1981-1986), Ghana (1988), lan Ekuador (1989). Karya-karya akademis kang tinulis déning Veit ya iku African Stars: Studies in Black African Performance (1991), Nightsong: Performance, Power, and Practice in South Africa (1995), ‘The aesthetics of the global imagination: reflections on world music in the1990s’ kang ana ing jurnal Public Culture (1996), lan Music, Modernity, and the Global Imagination: South Africa and the West (1999). Ing akhir taun 1990, dhèwèké naté ana panlitian ing Indonesia, khususé Jawa lan Sumatra bab sujarah musik. Dhèwèké uga naté nampa pangaji Alan P. Merriam minangka pamenang ing bab ètnomusikologi.

Rujukan

Antropolog
Edward Evan Evans-Pritchard ya iku ahli antropologi saka Sussex, Karajan Manunggal, kalairan taun 1902. Edward olèh pandhidhikan saka ing University of Oxford (MA) taun 1924 lan University of London, London School of Economics (Ph.D.) taun 1927. Dhéwéké nglakoni panlitian antropologis ing British-Mesir, Sudan (taun 1926), Ethiopia, Libya, Suriah, lan wewengkon Wètan Tengah (1940 nganti 1944). Karya-karya akademis kang tinulis déning dhèwèké ya iku antarané Witchcraft, Oracles, and Magic among the Azande (1937), The Nuer: A Description of the Modes of Livelihood and Political Institutions of a Nilotic People (1940), The Sanusi of Cyrenaica (1949), lan Nuer Religion (1956). Edward iki misuwur amarga nggabungké kerangka téoritis Radcliffe-Brown lan Durkheim karo ètnografis empiris saka Bronislaw Malinowski. Dhéwéké uga dadi salah siji antropolog kang ngedhasarké lan ngembangké antropologi sosial modèrn. Edward séda taun 1973 ana ing Oxford.

Rujukan

Antropolog
Dejan Lovren () () ya iku sawijining juru main bal-balan nasional Kroasia sing nduwéni posisi bèg kanggo klub Zenit St. Petersburg lan Tim Nasional Kroasia. Lovren miwiti karir junior ing klub Karlovac banjur miwiti karir kang sénior ing klub kasebut. Banjur pindhah menyang Dinamo Zagreb sing ngutangi kanggo Inter Zaprešić sadurungé gabung Lyon ing 2010. Ing wulan Juni 2013 dhèwèké gabung karo klub Southampton.

Lovren pernah main ing klub Dinamo Zagreb sadurungé pindhah menyang Olympique Lyon ing wulan Januari 2010. Lovren ngentékaké telung setengah mangsa ing tim Ligue 1 lan menangaké Coupe de France 2012 sadurungé napakasmani kontrak karo Southampton ing taun 2013. Sawisé semusim bareng Southampton, dhèwèké melu gabung karo Liverpool kanthi rega £ 20 yuta. Lovren kasil gayuh puncak prestasiné nalika béla Liverpool.

Bebungah 

 Juara Piala Kroasia 2009
 Juara Liga Kroasia 2009
 Juara Liga Kroasia 2010
 Juara Piala Super Prancis 2012
 Juara Liga Champions Eropa 2019
 Juara Piala Super Eropa 2019
 Juara Liga Primèr Inggris 2020

Pranala njawi
 Profil Singkat Dejan Lovren

Rujukan 

Lair 1989
Pamain Bèker Donya FIFA 2014
Pamain bal-balan miturut nagara
Alexander Mark David "Alex" Oxlade-Chamberlain () ya iku sawijining juru main bal-balan  saka bangsa Inggris kang main ing Liga Super Beşiktaş.

Sawisé nudohaké permainan kang apik ing klub Southampton sesuwéné mangsa 2010–1011, Oxlade-Chamberlain pindhah menyang Arsenal ing wulan Agustus 2011. Oxlade-Chamberlain nyithak rong gol ing telu pertandhingan perdhana lan dadi juru main Inggris paling énom kang nyithak gol ing Liga Champions UEFA lan dadi pilihan utama ing tim nasional Inggris U21. Oxlade-Chamberlain olèh julukan "The Ox", dijupuk saka nama 'Oxlade' kang nuduhaké kekuwatan awaké lan banteré anggoné lumayu.

Ing bursa transfer 2017-2018, Oxlade-Chamberlain pindhah menyang Liverpool F.C lan ésih mbudidaya kanggo nangani permainané kang kurang konsistén.

Rujukan 

Lair 1993
Pamain Bèker Éropah UEFA 2012
Pamain Bèker Donya FIFA 2014
Pamain bal-balan Inggris
Pamain bal-balan
Alberto Moreno Pérez (; ) ya iku sawijining juru main bal-balan profésional Spanyol kang main kanggo Liverpool minangka bèg kiwa.

Moreno dadi bagéan saka Tim Nasional Spanyol U-21 kang menangake Kejuwaraan Bal-balan Èropah U-21 ing taun 2013, lan gaé debut ing Timnas senior ing taun kang padha.

Karir 
Lair ing Sevilla, Andalusia, Moreno miwiti kariré léwat akadhemi ing klub kutha kelairané, Sevilla FC, dhèwèké ngentékaké mangsa pertamane karo Sevilla ing divisi ketelu. Tanggal 8 April 2012  dhèwèké main kang kawitan kanggo tim utama lan uga kalebu debuté ing La Liga, dadi juru main cadhangan ngganténi Manu del Moral ing menit-menit pungkasan wektu Sevilla kalah ing kandhang 0-1 mungsuh Athletic Bilbao.

Pelatih Spanyol, Vicente del Bosque nimbali Moreno kanggé main mbéla negara ing Piala Donya ing Brazil, nanging namanipun mboten kecathet ing dhaftar keputusan akhir. Moreno main ing tim senior Spanyol, ing tigang pertandhingan kanthi debut pertama mengsah Georgia ing wulan Oktober 2013 kanthi kamenangan 2-0.

Pranala njawi 
 Profil ing BDFutbol 
 Profil ing Futbolme (Spanyol)
 Profil ing Transfermarkt (inggris)

Rujukan

Lair 1992
Pamain bal-balan Spanyol
Jerome Terence Sinclair () ya iku sawijining juru main bal-balan negara Inggris sing main kanggo klub Birmingham City minangka juru main silihan saka Watford, lan main ing posisi penyerang.

Sinclair wiwit karir junior ing West Bromwich Albion lan Liverpool lan miwiti karir ing klub senior. Sinclair miwiti debut ing tim senior ing 26 Sèptember 2012 ing pertandhingan Piala Liga Inggris mungsuh West Bromwich Albion, ing umur 16 taun 6 dina sing ndadékaké dhèwèké minangka juru main Liverpool paling énom kang main ing tim senior ing pertandhingan resmi.

Sinclair nerusaké patang penampilan kanggo Liverpool sawisé disilihaké menyang klub Wigan Athletic  kang namung main sapisan. Sinclair nandhatangani kontrak kanggo Watford ing wulan Juli 2016 kanthi beaya transfer £ 4yuta.

Rujukan 

Lair 1996
Pamain bal-balan Inggris
Pamain bal-balan
Lassana Diarra (lair 10 Maret 1985), kanthi nama cekak Lass, ya iku sawijining juru main bal-balan saka negara Prancis kang saiki main ing klub Liga UAE Pro Al Jazira. Posisi mligi ya iku geladhang bertahan, lan uga bisa luwih maju utawa geladhang serang, lan dadi gelandhang serang nalika mbela tim nasional Prancis. Karir bal-balan Diarra wis manéka warna klub, kaya ta klub Chelsea, Arsenal, Portsmouth lan Real Madrid. Uga pernah main ing klub Ruslan Anzhi Makhachkala lan uga Lokomotiv Moscow.

Karir pertama
Diarra pernah diungkir klub bal-balan amarga alesan dianggep keciliken dadi juru main bal.
wektu iku dhuwuré 170 cm lan aboté 58 kg. Wektu semono Lassana Diarra mikir menawa kariré ing bal-balan arep tamat. Diarra uga pernah ditulak ing klub Le Mans.

Pranala njaba 
 Real Madrid resmi profil
 (Inggris)
 (Basa prancis)  Statistik Lassana Diarra ing Liga prancis ing situs web LFP.fr
 BDFutbol profil
 Transfermarkt profil
 BBC Profil
 Langit Olahraga Profil
 FFF Profil (prancis)
 ESPNsoccernet Profil

Rujukan

Pamain Real Madrid CF
Pamain bal-balan Prancis
Francisco Román Alarcón Suárez, () utawa Isco ya iku sawijining juru main bal-balan saka Spanyol kang wektu saiki main ing posisi gelandhang serang kanggo Real Madrid. Sadurungé Isco tau main kanggo klub Valencia lan Málaga CF. Isco sering karan minangka salah siji gelandhang serang paling apik sadonya.

Isco miwiti kariré ing klub Valencia, wektu iku namung dadi juru main cadhangan, sadurungé gabung karo Malaga ing taun 2011. Penampilané ing Malaga nggawé dhèwèké olèh bebungah Golden Boy ing taun 2012, dhèwèké pindhah menyang klub Real Madrid kanthi béaya transfer 30 yuta euro ing wulan Juni 2013.

Wiwit wektu iku, Isco kasil mbiyantu Real Madrid olih manéka warna bebungah prèstasi: loro Liga Champions, loro Piala Dunia Antarklub, loro Piala Super Eropa, lan siji Copa del Rey. Nanging durung pernah menangaké gelar jawara La Liga. Isco makili Spanyol ing manéka pertandhingan, kalebu ing Olimpiadhe 2012, lan nglakokaké debut internasional senioré ing taun 2013.

Rujukan

Lair 1992
Pamain Real Madrid CF
Pamain bal-balan Spanyol
Arsik inggih punika salah satunggaling olah-olahan khas wewengkon Tapanuli ingkang kondhang. Masakan punika dipunmangertosi ugi minangka ulam mas bumbu kuning. Ulam mas punika ingkang dados bahan utama. Ulam punika nalika dipun-ginakaken boten dipunicali sisikipun.

Bumbu arsik punika khas sanget, gadhah kandhutan sapérangan komponèn ingkang khas saking wewengkon pareden (pagunungan) Sumatera Lor, kadosdéné andaliman lan asem cikala (woj kecombrang), kejawi bumbu nuswantara ingkang sampun limrah kadosdéné laos lan seré. Bumbu-bumbu ingkang dipundamel alus lajeng dipunolesaken dhateng awakipun ulam sawetawis wekdal. Menawi sampun lajeng ulam kasebat dipunmasak kanthi ngginakaken lisah/ minyak ingkang sekedhik lan ugi ngginakaken geni ingkang alit kemawon dumugi radi garing.

Woworan utama sanèsipun 
Kejawi ngginakaken ulam mas, masakan arsik punika ugi saged ngginakaken bahan saking ulam sanèsipun kadosdéné ulam kembung lan ulam kakap. Kejawi punika daging ugi saged dipundadosaken minangka bahan kanggé masak arsik. Limrahipun bahan daging ingkang kathah dipun-ginakaken inggih punika daging babi.

Pranala njawi 

 Resep arsik yang sederhana
 Variasi arsik memakai kakap 
 Resep dengan sedikit latar belakang budaya

Rujukan 

Olah-olahan Indonésia
Masakan Sumatera Lor
Batak Toba
Masakan Batak Toba
Babi Panggang Karo utawi ingkang langkung kondhang mawi istilah BPK inggih punika satunggaling dhaharan ingkang kadamel saking daging babi ingkang dipunpanggang utawi dipunbakar. Dhaharan punika kalebet satunggaling dhaharan ingkang khas saking Suku Karo. Amargi kalebet dhaharan ingkang khas, pramila kathah dipunpanggihaken wonten ing sapérangan kutha ingkang papan kasebat kathah dipanggèni déning tiyang Karo, kados déné wonten ing Berastagi, Kabanjahe, Medan, lan ugi wonten ing Pekanbaru, Jakarta, lan Bandung.

Masakan Suku Karo 
Ingkang mbédakaken antawisipun Babi Panggang Karo kaliyan babi panggang sanèsipun inggih punika wonten ing cara manggang ingkang dipunlampahi langkung unik mawi irisan ingkang langkung alus saha pamilihing bagiyan daging ingkang saé. Nalika dipuncawisaken babi panggang Karo ugi dipuntambahaken kaliyan godhong tela lan kincong ingkang sampun dipunalusaken lan dipunmasak kanthi khusus. Kejawi punika dipuntambahaken ugi saus ingkang dipundamel saking getih babi. Wontenipun saus getih babi punika dipunmasak rumiyin wonten ing geni lajeng dipuntambah kaliyan sekedhik toya lan dipunparingi bumbu ramuan kados déné asem lan sanèsipun. Saksampunipun mateng, warninipun saus punika radi coklat.

Dhaharan khas Karo punika dipunremeni sanget lan sampun kasebat wonten ing saknjawinipun negeri. Aroma saking babi panggang Karo punika dipuntambah kaliyan bumbu khas Batak inggih punika andaliman ingkang namung saged kapanggihaken wonten ing Batak.

Kejawi babi panggang Karo wonten ugi jinis dhaharan babi panggang sanèsipun ingkang dipunmasak déning sedhèrèk Batak sanèsipun kadosta Batak Toba, Batak Pakpak, Batak Simalungun, Batak Angkola, lan Batak Mandailing. Sapérangan wonten ingkang ngginakaken babi alas ingkang gadhah getih abang ingkang éco dipunpanggang ngginakaken bumbu saking khas Karo wau.

Suku Karo
Masakan Karo
Masakan Sumatera Lor
Olah-olahan Indonésia
Bika ambon punika satunggaling jinis kue utawi dhaharan ingkang asalipun saking Indonesia. Kue kasebat dipundamel saking bahan-bahan kados déné endhog/tigan, gula lan santen. Bika ambon punika limrahipun dipunsadé kanthi rasa pandan. Nanging samenika sampun wonten varian rasa sanèsipun kados déné ngginakaken rasa duren, keju, lan coklat. Bika ambon limrahipun saged awet saé kirang langkung sekawan dinten, amargi bibar punika kuwé kasebat lajeng dados sansaya atos.

Miturut andharan saking M Muhar Omtatok, satunggaling budayawan lan sejawaran, kuwé bika ambon punika pikantuk inspirasi saking kuwé ingkang khas saking Melayu inggih punika Bika utawi Bingka. Salejengipun dipundamel modifikasi kaliyan bahan pangembang ingkang wujud nira (tuak enau) dumugi saged dados gronggongan-gronggongan lan bènten kaliyan kuwé bika utawi bingka khas saking Melayu wau. salajengipun piyambakipun ngandharaken bilih kuwé kasebat dipunwatani bika ambon amargi ingkang sapisan dipunsadé lan kondhang wonten ing simpang margi Ambon-Sei Kera Medan.

Bika ambon punika dipunmangertosi minangka angsal-angsal khas saking kutha Medan, Sumatra Lor. Wonten ing Medan, Margi Mojopahit ing wewengkon Medan Petisah punika wonten sekedhikipun 30 toko ingkang nyadé kuwé punika. Saben toko ing papan kasebat saged nyadé langkung saking 1.000 bungkus bika ambon ing saben dintenipun menawi badhé ngancik dinten riyaya. Dipunprakirakaken, sebatan bika ambon punika medal saking kebiasaan masyarakat ingkang rumiyin nembé tepang kaliyan bika ingkang dipundamel wonten ing margi Ambon, Medan. Anggènipun nyebat bika ambon samenika dados tradhisi sinandhing kaliyan mekaripun industri dhaharan punika. <ref name="Kontan">

Rujukan

Pranala njawi 
 Sejarah Bika Ambon
Cimpa inggih punika satunggaling dhaharan ingkang khas saking Suku Karo. Cimpa punika dados dhaharan ingkang wigati wonten ing salebeting adicara-adicara adhat Karo.

Babagan Cimpa 

Cimpa inggih punika ingkang dipundamel saking bahan beras ketan abang utawi putih. Wonten ing salebeting ketan abang kasebat ugi dipunlebeti kaliyan gula abang utawi gula arèn ingkang sampun dipuncampur kaliyan klapa parut. Padatanipun cimpa dipunbungkus kanthi ngginakaken godhong gedhang. Cimpa punika dipunolah kanthi dipunkukus.

Cimpa punika salah satunggaling dhaharan ingkang wigati sanget tumrapipun tiyang Karo. Cimpa punika kedah wonten ing saben kedadosan adicara-adicara adhat saking Suku Karo. Cimpa kedah wonten nalika kalampahan adicara pesta mantènan, kerja taun utawi merdang merdem lan lelayon. Menawi wonten ing salah satunggaling adicara adhat kasebat boten ngginakaken cimpa, pramila adicara adhat kasebat dipunwastani kirang lan boten sampurna.

Ing wiwitanipun, cimpa dipunwontenaken namung nalika adicara kerja taun utawi merdang merdem satunggaling désa kemawon. Anggènipun damel cimpa kasebat dipunlampahi nalika dinten kaping enem nalika kerja taun utawi merdang merdem. Cimpa dipuncawisaken ing saben dalemipun tiyang ing padésan ingkang tembé nglampahi kerja taun. Nanging ing samenika, wonten ing adicara-adicara adhat Karo, cimpa punika tansah wonten.

Jinising Cimpa 

Cimpa punika wonten tigang jinis inggih punika:

 Cimpa Unung.
 Cimpa Tuang.
 Cimpa Matah.

Ingkang mbédakaken antawisipun tigang jinis cimpa kasebat punika wonten ing caranipun damel lan kanggé adicara adat menapa cimpa kasebat dipuncawisaken.

Cimpa Unung 

Anggènipun damel cimpa unung, glepung beras ketan abang utawi putih dipuncampur kaliyan toya sekedhik. Lajeng, adonan beras ketan mawi toya dipunisi kaliyan sekedhik campuran saking klapa lan gula abang utawi ingkang sinebat kaliyan inti. Saksampunipun adonan kalawau dipunisi kaliyan inti, adonan kasebat dipunwungkus ngginakaken ron gedhang. Salajengipun, adonan dipunkukus kirang langkung 20 dumugi 30 menit.

Jinising cimpa punika ingkang paling limrah wonten ing adicara adat Karo. Wonten ing adicara merdang merdem, cimpa unung punika salah satunggaling dhaharan ingkang kedah wonten. Cimpa unung punika jinising cimpa ingkang radi angel nalika dipundamel.

Cimpa Tuang 

Anggènipun damel cimpa tuang, sedaya bahan kadosta beras ketan, sagu, tigan, klapa lan gula abang dipuncampur dados setunggal adonan. Saksampunipun punika adonan kasebat dipungoreng ing panci ingkang sampun dipunparingi lemak sapi. Jinising cimpa punika limrahipun dipuncawisaken minangka bekal utawi angsal-angsal. Anggènipun damel langkung gampil lan boten angèl kados déné cimpa unung.

Cimpa Matah 

Anggènipun cimpa matah langkung gampil. Anggènipun damel cimpa matah, beras ketan, klapa, gula abang dipuntumbuk dados setunggal. Asilipun punika awujud bubuk lan dipunsajekaken wonten ing piring. Padatanipun cimpa ingkang jinis punika kanggé adicara padintenan kemawon.

Rujukan 

Suku Karo
Cipera inggih punika satunggaling olah-olahan ingkang khas saking Suku Karo ing Sumatra Lor. Masakan cipera punika dipundamel kanthi bahan dhasar daging saking ayam kampung lan glepung jagung. Tugelan daging ayam kampung lajeng dipunmasak kaliyan glepung jagung dumugi dados empuk lan duduhipun kenthel. Supados pikantuk duduh ingkang langkung kenthel, pramila glepung jagung ingkang dipun-ginakaken punika kedah saking bulir ingkang sampun tua lajeng dipunsangrai lan dipunalusaken.

Kejawi mawi bahan dhasar utama ingkang wujud daging ayam kampung lan tepung jagung, cipera punika ugi gadhah bahan-bahan sanèsipun, inggih punika kadosta jamur merang, sarta bumbu-bumbu pawon sanesipun ingkang wujud sere, asem cekala, tomat, lombok, godhong slèdri, brambang lan sanèsipun.

Wontenipun cipera piyambak punika kathah dipuncawisaken wonten ing perayaan pesta adhat karo. Kejawi punika cipera ugi saged kapanggihaken kanthi gampil wonten ing sapérangan griya dhahar ingkang wonten ing Kabanjahe, Berastagi, lan ugi wonten ing Medan.

Suku Karo
Masakan Karo
Masakan Sumatera Lor
Olah-olahan Indonésia
Dali ni Horbo utawi Bagot ni horbo inggih punika toya susu kebo ingkang dipunolah kanthi cara ingkang tradhisional. Dhaharan punika kalebet dhaharan ingkang khas Batak saking wewengkon Tapanuli.

Sajarah 
Miturut cariyosupun, tradhisi anggènipun ngolah susu kebo dados dali punika sampun kawiwitan saking leluhur tiyang Batak wiwit saking wontenipun komunitas Batak. Saben griya dhahar khas Batak, dali punika dados menu utama. Supados pikantuk dali, padatanipun ing saben pasar ing Tapanuli, dali punika dados komunitas dagangan.

Kandhutan lan pangolahing dali 
Kandhutan gizi wonten ing dali padatanipun boten béda kaliyan kandhutan gizi susu sanèsipun kadosta lemak, karbohidrat, lan protéin. Nanging namung béda anggènipun ngolah kanthi prasaja lan ngginakaken piranti ingkang tradhisional lan boten ngginakaken unsur kimia. Babon kebo ingkang susunipun badhé dipunperes, menawi bayinipun kebo punika umuripun sampun setunggal wulan. Pérangan punika gadhah ancas bilih saksampunipun nglairaken bayi kebo dèrèng saged dhahar dhaharan ingkang biyasa lan tasih nggantungaken toya susu saking babonipun sedangunipun setunggal wulan.

Anggènipun meres susu kebo punika dipunlampahi kirang langkung tabuh 6 énjang. Pérangan punika ugi gadhah ancas supados anak kebo kasebat boten keganggu nalika nyusoni. Kathahipun susu ingkang dipunperes saking setunggal babon kebo punika rata-rata 2 liter ing saben dintenipun. Sejatosipun menawi dipunmaksimalaken saged 3 dumugi 4 liter ing saben dintenipun, nanging amargi wonten tetimbangan kanggé nyekapi kabetahan susu anak kebonipun namung dipunpendhet susunipun kirang langkung 2 liter saben dintenipun.

Sadèrèngipun susu kebo dipunperes, kedah dipunresiki ngginakaken toya anget rumiyin supados njagi susu kasebat supados tansah resik. Satunggal babon kebo saged dipunpendhet toya susunipun dumugi 5 wulan, nanging anak kebo ingkang nyusu babonipun dumugi 8 wulan. Wonten ing wulan kaping 6 kualitas saking susu kasebat sansaya kirang lan sampun boten saé menawi dipundhahar déning manungsa. Kanggé nambah kualitas lan kuantitas susu kasebat, babonipun dipunparingi dhaharan tambahan inggih punika uwi lan dhedhak lajeng dipunudhak mawi sarem/ uyah sacekapipun sarta dipuntambah ugi kaliyan sapérangan jinis vitamin. Prosès ingkang salajengipun inggih punika susu asiling saking perahan dipun-godhog kirang langkung 10 menit wonten ing wadhah ingkang stèril kanthi nambahaken toya nenas supados susunipun tambah kenthel sarta ngirangi raos amisipun. Dali ugi dipuncampur kaliyan toya peresan godhong katès.

Rujukan 
 kuliner batak

Masakan Batak Toba
Batak Toba
Dengke Mas na Niura utawi Ikan Mas Na Niura ini inggih punika dhaharan tradhisional tumrap khas Batak ingkang asalipun saking Tapanuli. Rumiyin masakan na niura punika dipunkhususaken dhumateng para raja kemawon, nanging amargi raosipun ingkang éca satemah sedaya tiyang Batak punika kepèngin dhahar lan damel masakan wau.

adalah makanan tradisonal khas Batak yang berasal dari Tapanuli.

Iwak Mas Na Niura punika dhaharan ingkang anggènipun nyajekaken dhaharanipun boten dipunmasak, dipungodhog, dipungoreng lan sapanunggalipun. Pérangan punika amargi na niura wonten ing Basa Batak punika ateges ulam ingkang boten dipunmasak. Ulam mentah kasebat dipuncawisaken kaliyan bumbu ingkang jangkep satemah damel ulam kasevat langkung echo dipunrahapi tanpa dipunmasak. Menika ateges bilih bumbu-bumbu kasebat ingkang masak ulam mas wau.

Rujukan 
 Na Niura 

Olah-olahan Indonésia
Masakan Sumatera Utara
Batak Toba
Masakan Batak Toba
Gulé bulung gadung (Basa Indonesia : gulai daun ubi tumbuk) inggih punika salah satunggaling olah-olahan tradhisional wonten ing Tapanuli Kidul ingkang kalebet wonten ing dhaharan ingkang awujud gulé.

Caranipun ngolah

Bahan 
 Godhong téla
 Santen klapa

Bumbu 
 Kincung
 Tekokak
Seré
 Laos
 Lombok

Caranipun masak 
 Godhong téla dipunpilih ingkang tasih enèm lajeng dipunkumbah.
 Lombok, sarem/ uyah, tekokak dipunuleg wonten ing lesung lajeng dipuntambah godhong téla lan dipunuleg malih dumugi alus.
 Santen dipunpanasi lan menawi sampun panas dipuntambah kaliyan godhong téla ingkang sampun dipunuleg, seré, lan laos ingkang sampun dipunalusaken.
 Dipuntambah kaliyan ulam sale/asap miturut siripun.

Wonten ing wewengkon Karo ugi wonten masakan Bulung Gadung.

Jeneng "bulung gadung" punika asalipun saking Basa Mandailing. Wonten ing Basa Indonesia, "gule bulung gadung" punika ateges "gule godhong téla" utawi "godhong téla uleg".

Rujukan 

Masakan Mandailing

Olah-olahan Indonésia
Panganan, jajanan, makanan khas
Kuwé lampet (kadangkala kuwé punika ugi dipunsebat kuwé lappet), inggih punika satunggaling jajanan tradhisional khas Batak ingkang asalipun saking Tapanuli.

Kuwé punika padatanipun dipundamel mirip kaliyan limas lajeng dipunwungkus kanthi ngginakaken godhong gedhang. Prosès anggènipun damel kuwé lampet punika boten patia angèl. Anggènipun damel kawiwitan saking glepung beras, klapa parut ingkang boten patia tuwa, lajeng dipuncampur. Salajengipun parutan gula arèn utawi gula abang dipuntambah kaliyan toya sacekapipun. Saksampunipun sedaya adonan rata lajeng dipunwungkus kanthi ngginakaken godhong gedhang. Supados mateng kuwé punika dipunkukus dumugi mateng lan proses anggènipun damel kuwé punika mèmper kaliyan menawi badhé damel kue ombusombus.

Pranala njawi 
 Lappet dan ombusombus
 kulinologi 
 news group 

Batak Toba
Masakan Batak Toba
Lampet
Kue Ombusombus inggih punika satunggaling dhaharan utawi jajanan ingkang khas Batak ingkang asalipun saking Siborongborong, Tapanuli Lor.

Kue ombusombus punika dhaharan ingkang dipundamel saking glepung beras ingkang dipuntambahi gula wonten ing tengahipun lajeng dipunwungkus kanthi ngginakaken godhong gedhang.

Nama Ombusombus punika amargi nalika damel kuwé kasebat kedah dipunsebul nalika badhé dhahar, kuwé punika eca dipundhahar nalika tasih anget. Boten jelas wiwit saking kapan dhaharan punika wiwit mbudidaya, nanging wonten ing adicara seremonila adat Batak tertamtu, padatanipun kuwé lampet utawi kuwé ombus-ombus panggah dados dhaharan nalika wonten wekdal ingkang lodhang dipunsarengi kaliyan kopi lan teh.

Pranala njawi 
 Ombusombus 
 kue ombusombus
 Ombusombus nomor 1 dari Siborongborong 
 Lappet dan ombusombus 
 kulinologi 

Masakan Sumatera Utara
Batak Toba
Masakan Batak Toba
Ombus
Kue Pohulpohul utawi Itak Pohulpohul inggih punika satunggaling jajanan khas tradhisional Batak ingkang asalipun saking Tapanuli.

Wujud lan Kandhutan 
Wujudipun kuwé punika kados kepelan driji tangan mirip kaliyan Itak Gurgur amargi piranti kanggé nyithak punika namung prasaja inggih punika kepelan tangan. Awit saking punika kuwé kasebat kawastanan "pohulpohul" (kepelan).

Pohulpohul punika wonten kalih jinis nanging wujudipun sami, inggih punika ingkang mentah saha ingkang dipunkukus.

Kue pohulpohul punika gadhah kandhutan gizi kadosdene:
 karbohidrat,
 protéin,
 vitamin B1, B2, B3, B6,
 zat besi,
 kalsium,
 lemak,
 omega 3,
 serat

Filosofi 
Pohulpohul punika asring dados angsal-angsal kanggé pihak kulawarga ingkang rawuh sowan kanthi ancas wonten pangandikan adat. Umpaminipun ngendikakaken babagan rencana badhé ngawontenaken mantènan kanggé putra putri kanggée pihak kekalih. Kue pohulpohul ingkang wujduipun kados kepelan tangan punika tilas driji-driji ingkang mbentuk pohulpohul kasebat satemah glepung beras minangka bahan utama dados padhet lan ngebaki isi, punika dados pralambang saking kadospundi pangandikan adat wonten ing kekalih pihak (paranak lan parboru) kalampahan. Wonten ing proses dialog ugi negosisasi kasebat, kadhangkala wonten tetembungan ingkang kirang mranani dhateng manah. Nanging kados déné pohulpohul ingkang tansah ngisi lan dados setunggal supados kekajengan ingkang nembé dipunsiapaken nalika badhé gadhah kersa punika saged sampurna.

Pranala njawi 
 filosofi Pohulpohul
 pohulpohul
 itak pohulpohul cita rasa yg tersembunyi 

Masakan Sumatera Utara
Masakan Batak Toba
Ombus
Lemang (lemeng) inggih punika dhaharan ingkang asalipun saking wos ketan ingkang dipunmasak wonten ing deling ingkang sadèrèngipun dipungulung wonten ing lembaran godhong pisang. Gulungan ingkang isinipun beras ketan lajeng dipuncampur kaliyan santen klapa punika lajeng dipunlebetaken wonten ing ros (ruas) deling lajeng dipunbakar dumugi mateng. Lemang punika raosipun langkung éca menawi dipundhahar nalika taksih anget. Cara anggènipun ngonsumsi lemang punika bènten-bènten saking wewengkon ingkang satunggal kaliyan wewengkon sanèsipun. Wonten ingkang remen dhahar lemang kanthi cara ingkang raos manis kanthi cara dipuntambah kaliyan selé, kinca, srikaya, lan wonten ingkang remen kanthi raos asin kanthi ngginakaken rendhang, endhog, utawi lawuh sanesipun. Kajawi punika wonten ing dhahar lemang sareng kaliyan woh-wohan kados déné durèn.

Lemang punika dipundadosaken minangka dhaharan kanggé prayaan déning Suku Dayak ingkang dipuncawisaken wonten ing adicara pista-pista adat. Tumrap Suku Malayu, lemang punika padatanipun dipundhahar nalika dinten riyaya kados déné Idul Fitri utawi Idul Adha. Ulun Lampung wonten ing sisih pasisir ndadosaken lemang punika minangka dhaharan dinten riyaya lan kuwé adat. Tumrap déning tiyang Minangkabau ingkang remen kaliyan lemang, menapa malih kutha kados déné Kutha Tebing Tinggi pramila pikantuk jejuluk "Kutha Lemang". Lemang ugi kalebet dhaharan tiyang asli Negrito ingkang wonten ing Kelantan. dan suku Semai.

Lemang punika ugi kalebet dhaharan ingkang khas legendaris tumrap masyarakat Samarinda ingkang dipunprodhuksi lan dipunsadé déning tiyang-tiyang Banjar wonten ing margi pulo Sebatik, Samarinda.

Rujukan 

Olah-olahan Indonésia
Masakan Malaysia
Pok pia inggih punika satunggaling jinis kuwé ingkang tipis saking glepung trigu ingkang dipun-goreng. Wujudipun pok pia punika béda-béda ing saben papan. Padatanipun pok pia punika raosipun legi, nanging wonten ugi ingkang mawi rasa asin gumantung kaliyan caranipun ngraosaken. Pok pia punika kalebet Basa Hokkian amargi dhaharan punika umum dipun-ginakaken wonten ing masyarakat Tionghoa wonten ing Asia Tenggara.

Sajarah 
Miturut Reay Tanahil, panyerat buku "Food in History", pok pia punika sapisan dipundamel lan wiwit dipundhahar déning masayarakat Cina wonten ing abad kaling pitu, ing masa papréntahan Dinasti Tang, Cina.

Pranala njawi 
 The Americanization of Bao Bing, a Cool, Fruity Asian Treat. http://www.nytimes.com

Masakan Tionghoa
Rintisan bertopik makanan dan minuman
Kata dan frasa Tionghoa
Sambal tuktuk inggih punika dhaharan khas tradhisional Batak ingkang asalipun saking Tapanuli. Bahan-bahan ingkang dipunginakaken kanggé damel sambel tuktuk punika boten béda kaliyan bahan-bahan sambel. Ingkang ndadosaken béda kaliyan sambel ingkang sanesipun inggih punika wontenipun andaliman.

Wonten ing wewengkon sanesipun, sambal tuktuk punika dipuncampur kaliyan ulam aso-aso (satunggaling ulam kembung ingkang sampun dipundamel garing), nanging menawi boten manggihaken ulam kasebat saged dipungantos kaliyan ulam teri tawar.

Pranala njawi 
 Tano Batak
 Resep memasak sambal tuktuk 

Masakan Sumatera Utara
Batak
Masakan Batak
Aia Kawa utawi kawa godhong, inggih punika unjukan ingkang dipundamel saking ron (godhong) kopi ingkang dipunsedhuh kadosdene teh. Ron kopi lokal pilihan wiwitanipun dipungaringaken kanthi cara dipunsangrai sedangunipun 12 jam. Nalika badhe dipununjuk, ron ingkang sampun garing punika dipuncampur kaliyan toya adhem, salajengipun dipunseduh kanthi ngginakaken toya ingkang sampun umub.

Sajarah 
Kopi kawa utawi masyarakat ingkang samenika mastani kopi kawan punika kalebet kabudayan lawas masyarakat wonten ing bab berkebun lan punika selaras kaliyan kabudayan tiyang ngunjuk teh. Dados saderengipun VOC mlebet, kabudayan bab ngunjuk ron kopi punika sampun wonten, malah rawuhipun VOC punika paring piwulang dhumateng masyarakat bilih ingkang dipunmanfaataken saking wit kopi punika wohipun sanès ronipun. Wonten kalepatan publik ingkang nggayutaken ron kawa/aia kawa kaliyan wontenipun tanam paksa wonten ing kuasaning kolonial Belanda. Penduduk wonten ing Sumatra Kulon dipunpenging kanggé ngarosaken wiji kopi kanggé piyambakan sinaosa dipunpeksa kanggé nandur kanggé perlu perdagangan. Paugeran (peraturan) punika dipunakali kanthi ngginakaken ron kopi ingkang dipunpitadosi tasih gadhah kandhutan kafein.

Tradisi ngunjuk 
Unjukan punika dipunsruput nalika kahanaipun nembe adhem wonten ing dangau-dangau. Cara anggénipun nyawisaken punika boten mawi gelas utawi mangkok nanging ngginakaken bathok kambil ingkang sampun dipunwilah dados kalih. Bathok punika dipunparingi tatakan saking pring. Aia kawa punika saged dipunrahapi ngginakaken gula utawi saged dipununjuk tanpa gula, dipunrencangi manéka jajanan.

Rujukan 

Unjukan Indonesia
Bandrék punika satunggaling unjukan tradhisional tiyang Sunda saking Jawa Kulon, Indonesia. Unjukan punika dipununjuk kanthi ancas kanggé damel awak punika anget. Unjukan punika padatanipun dipuncawisaken nalika kawontenan nembé adhem, kadosta nalika nembé jawah utawi nalika wanci dalu. Bahan dhasar ingkang dipunginakaken kanggé damel bandrek ingkang paling wigati inggih punika jahé lan gula abang. Nanging, wonten ing wewengkon tartamtu ingkang nambahaken bumbon crakèn piyambak kanthi ancas kanggé nambah èfèk anget ingkang wonten ing bandrek kadosdéné seré, mrica, pandan, tigan saking ayam kampung, lan sanèsipun. Susu ugi saged katambahaken gumantung kaliyan seléranipun piyambak-piyambak. Kathah tiyang Indonesia ingkang pitados bilih bandrèk punika saged dados obat tumrap manéka penyakit ènthèng kadosdéné gerah tenggorokan, watuk lan sanesipun. Wonten ing Bandung, padatanipun tiyang ingkang nyadé punika nambahaken kaliyan sekedhik kerukan klapa kanggé nambah cita rasa saking bandrèk wau. Bandrèk punika limrah dipununjuk sareng kaliyan kacang godhog, téla pendhem godhog, lan ugi gorèngan.

Manéka werna 
Sareng kaliyan pangrembakaning jaman, bandrèk punika kathah dipunsadé kanthi wujud ingkang sampun instan. Ancasipun punika supados saged dipununjuk wonten pundi kemawon lan kapan kémawon. Nanging raosipun punika radi béda kaliyan bandrèk ingkang asli. Wonten ing Bandung lan sakiwa tengenipun, tasih kathah tiyang ingkang nyadé bandrèk ingkang asli, padatanipun dipunsadé sareng kaliyan bajigur.

Unjukan
Colenak utawi ingkang dipunmangertosi minangka tape bakar inggih punika nama ingkang dipunparingaken dhumateng dhaharan ingkang dipundamel saking peuyeum (tapé téla) ingkang dipunbakar lajeng dipundhahar kanthi cara dipuncocol dhateng gula jawa ingkang sampun cair lajeng dipuntambah kaliyan serutan klapa. Dhaharan punika asalipun saking kutha Bandung ingkang dipuntepangaken déning Aki Murdi ing taun 1930. Anggénipun maringi nama dhaharan punika saking tembung ing Basa Sunda, dicocol énak. Wonten ing teknik masakipun kandhutan gula wonten ing tapé damel tapé kasebat gampil gosong, sinaosa mekaten tumrap sapérangan tiyang punika kalebet bagiyan ingkang paling eco.

Dhaharan punika kalebet dhaharan ingkang khas Bandung. Salah satunggaling papan ingkang nyadé dhaharan ingkang nyadé colenak punika inggih Colenak Murdi Putra wonten ing margi Ahmad Yani Bandung. Papan ingkang dipunwarisaken sedangunipun 3 generasi saking pangripta pisanan Aki Murdi lan samenika sampun wonten variasi sanèsipun inggih punika colenak raos duren lan nangka.

Kondhangipun colenak dipundadosaken tembang kadosta tembang dolanan "Colenak beuleum peuyeum digulaan". Cakepan kalebet colenak ingkang eco kanthi regi sedasa pérak (ing taun 2013 reginipun 5 èwu rupiah).

Rujukan 

Masakan Jawa Barat
Masakan Sunda
Jajanan Indonesia
Dadih (basa Minangkabau: dadiah) inggih punika yogurt tradhisional khas Minangkabau ingkang kadamel saking susu sapi (Bubalus bubalis). Dipuntingali saking basanipun, tembung "dadiah" punika gadhah miripipun kaliyan dudh, basa saking ètnis Sindhi (India lan Pakistan). Wondéné, tiyang Persia ingkang padatanipun dhahar susu fermèntasi kaliyan bawang lan timun, memper kaliyan pakulinanipun dhahar dadih ingkang dipunlampahi déning tiyang Minangkabau ing kala rumiyin.

Dadih dipunfermentasi wonten ing satunggaling wadhah saking pring ingkang dipuntutup kaliyan godhong (ron) gedhang (Musa sp.) utawi ron waru (Hibiscus tiliaceus) ingkang sampun dipundamel layu kanthi dipunpapanaken wonten ing saknginggilipun geni. Proses fermèntasi dipunlampahi wonten ing suhu ruangan lan kalampahan dumugi wonten gumpalan kirang langkung 2 dumugi 3 dinten.

Padatanipun dadi dipundhahar minangka sarapan enjing, dipuncampur kaliyan emping (satunggaling krupuk saking sekul) lan gula abang. Dadih ugi saged dipundadosaken minangka lawuh/lauk sekul.

Saking sapérangan panalitén dipunpanggihaken bilih dadih punika gadhah kandhuran bakteri ingkang saé inggih punika asem laktat (Lactobacillus casei) ingkang saged dados probiotik. Asam laktat wonten ing sajroning dadih punika saged mbentuk tekstur lan ugi cita rasa. Baktèri asem laktat lan ugi prodhuk ingkang dados turunanipun punika saged nyingkiri medalipun sapérangan penyakit kadosdéné mlebetipun bakteri patogen, mandhapaken kadar koleterol wonten ing getih, kanker usus, anti mutagen, anti karsinogenik lan saged nambah daya tahanipun awak. Dadih uga isa efektif kanggo antivaginitis.

Rujukan 

Olah-olahan Indonésia
Minangkabau
Yoghurt
Produk susu
Dodol Garut inggih punika satunggaling dhaharan ingkang wujud jajanan khas Sunda saking kutha garut, Jawa Kulon. Wonten kathah jinis dodol garut ingkang dipunsadé. Ing antawisipun punika kados déné dodol wijen, dodol kacang, lan manéka dodol woh (buah) kadosta dodol nanas, dodol nangka, dodol tomat, dodol duren lan woh-wohan sanèsipun. Wonten ugi chocofot inggih punika coklat isis dodol ingkang sapisan wonten ing donya. Dodol piknik ingkang kalebet dodol ingkang paling kawentar lan dados salah satunggaling ikon saking kutha Garut. Kejawi punika tasih kathah jinis dodol sanèsipun. Dodol punika kalebet dhaharan kanggé camilan ingkang raosipun éca lan legi.

Wonten kathah sanget toko-toko utawi warung-warung ingkang ngginakaken dodol minangka barang sadéyanipun. Ing sedawaning margi kutha Garut punika kathah tiyang ingkang nyadé dodol garut, mliginipun wonten ing margi-margi ingkang dipundadosaken minangka margi tumuju wewengkon sanèsipun ing sakiwa tengenipun kutha Garut.

Kathah tiyang ingkang remen kaliyan dodol garut punika amargi raosipun ingkang khas lan mbédakaken antawisipun dodol garut kaliyan dodol-dodol saking papan sanèsipun wonten ing Indonesia.

Banyak orang yang menyukai Dodol Garut ini karena rasanya yang khas yang membedakannya dengan dodol-dodol sejenis dari daerah lainnya di Indonesia.

Pirsani ugi 
 Masakan Sunda

Masakan Sunda
Masakan Garut
Kabupaten Garut
Kutha Garut
Dorokdok inggih punika satunggaling nama saking dhaharan garing ingkang limrah dipuncemil utawi dipundadosaken lawuh (mliginipun wonten ing sajian sayur-sayuran). Wujudipun dorokdok punika alit-alit mèmper kados déné krikil karang sagara. Wonten ingkang agengipun punika sami kaliyan kuku driji ingkang paling ageng kuku jempol. Dorokdok punika dipunparingi nama kados mekaten amargi nalika dipunmamah déning waja punika saged medalaken swara dorok dok dorok dok,  amargi wonten ingkang empuk, wonten ingkang atos (kados watu).

Bahan mentah dorokdok piyambak punika saking sisitan daging ingkang nèmpèl saking kulit sapi ingkang tembé dugi saking penjagalan sadèrèngipun dipuntambahi sarem. Dados saged dipunatraken bilih dorokdok ingkang mawi bahan baku mentah ingkang wonten ugi kandhutan gizinipun, amargi wonten daging sapi lan gajih (lemak) sapi. Kedah dipunwontenaken panalitèn ingkang linuwih menawi badhé mangertosi langkung kathah babagan kandhutan gizi ing sajroning dorokdok. Nanging dorokdok punika dèrèng saged dipunolah kanthi terus-terusan lan boten saged dipunrembakakaken (dipunkembangaken) kanthi ageng amargi stok lan pasokan ingkang boten tamtu saking tiyang ingkang dados pengepul kulit sapi. Amargi dorokdok punika kalebet industri rumah tangga ingkang tasih dipunwastani tasih alit. Kanggé manggihaken dorokdok punika kalebet awis. Menawi dipunetang saben kilonipun punika saged dugi atusan èwu. Amargi sudanipun saking bahan mentah dhateng bahan dados punika saèstu kathah.

Rujukan

Pranala njawi 
 Dumalana.com "Dorokdok Bukan Krupuk Dorokdok"
 Tribunnews.com "Renyahnya Kerupuk Kulit dan Dorokdok Garut"

Jajanan
Panganan Garut
Es tebak inggih punika unjukan ingkang kalebet varian sanèsipun saking ès campur saking Sumatra Kulon. Ingkang dipunkajengaken kaliyan tembung "tebak" inggih punika olahan saking glepung beras ketan ingkang dipuncampur kaliyan glepung sagu lan anggènipun ngolah punika dipunmasak kaliyan toya ingkang dipuncampur kaliyan sarem lan njet (kapur sirih). Sasampunipun mateng, adonan kasebat dipuncithak tipis kados déné cendol. Lajeng dipunjangkepi kaliyan bahan-bahan kados déné sirup, susu kenthel legi, ès batu ingkang dipunserut.

Rujukan
François Charles Armand Fillon () inggih punika Mahamantri Perancis nalika taun 2007-2012. Piyambakipun punika wiwit pikantuk jabatan kasebat saking 17 Mei 2007 nalika Perancis damel kabinet enggal saksampunipun Nicolas Sarkozy kapilih minangka presiden. Minangka anggota saking partai UMP, Fillon lenggah wonten ing kabinet damelan Jean-Pierre Raffarin minangka Minister of Labour nalika taun 2002 lan nindakaken undang-undang reformasi kontroversial 35-jam kerja seminggu sarta sistem pensiun Perancis. Piyambakipun punika kalebet lulusan saking University of Paris V: René Descartes.

Fillon punika kapilih minangka mahamantri ingkang nggantosaken Dominique de Villepin. Fillon mandhap saking jabatan mahamantri saksampunipun Sarkozy dipunkalahaken déning François Hollande wonten ing pamilihing presiden Perancis ing taun 2012.

Referensi

Pranala njawi 

 Office of the Prime Minister  - Situs resmi
 François Fillon's blog 
 Le Figaro interview  

Mahamantri Perancis
Gajebo, utawi Gajeboh utawi Gulai Gajebo utawi Sampade daging, inggih punika satunggaling dhaharan ingkang khas Sumatra Kulon. Dhaharan punika limrahipun ngginakaken bahan saking sandung lamur ingkang kalebet bagiyan saking daging sapi ingkang kathahipun kaperang saking gajih (lemak) kenyal (ingkang wonten ing sisih punuk sapi). Masakan punika sejatosipun kalebet turunan saking masakan Asam pedhes utawi Asam Padeh ingkang ngginakaken bahan utamanipun punika saking daging sapi.

Masakan Sumatera Kulon
Galamai inggih punika salah satunggaling dhaharan alit ingkang ngginakaken bahan dhasaripun punika saking beras ketan, gula aren, lan ugi santen. Dhaharan punika asalipun punika saking wewengkon Sumatra Kulon. Menawi wonten ing papan sanesipun, dhaharan kados mekaten punika dipunmangertosi minangka dodol utawi jenang. Kathahipun sedaya suku wonten ing Indonesia punika gadhah dhaharan ingkang jinisipun kados mekaten.

Cara anggenipun damel galamai 
Glepung beras ketan punika dipunmasak sareng kaliyan santen klapa kanthi ngginakaken gula tebu utawi gula aren kanthi ngginakaken kuali ingkang ageng sanget. Dhaharan punika padatanipun dipundamel kanggé prelu nalika wonten pesta mantenan lan pesta adhat sanesipun. Kejawi punika ugi dipundamel nalika badhe wonten dinten riyaya.

Padatanipun galamai punika dipundamel kanthi cara gugur gunung (gotong royong) amargi mbetahaken kathah tenaga kanggé ngudhak adonan ingkang kathah lan ugi mbetahaken wekdal ingkang dangu. Asil saking masakan punika awujud dhaharan ingkang warninipun cemeng (ireng) mengkilat lan gadhah raos ingkang legi.

Olah-olahan Indonésia
Masakan Sumatera Barat
Masakan Padang
Géhu (cekakan saking taugé tahu) inggih punika jajanan ingkang khas saking kutha Bandung. Jajanan punika ingkang kadamel saking tahu ingkang dipunisi kaliyan thokolan lan bumbu pedhes lajeng dipungoreng kanthi dipunparingi lapisan ingkang kadamel saking adonan glepung terigu, glepung beras lan glepung kanji. Dening masyarakat Sunda, gehu punika ugi dipunwastani gehu jeletot (Basa Sunda: gehu mendelik) amargi raosipun ingkang saestu pedhes satemah kaya-kaya damel mripat punika mendelik. Kejawi tauge, limrahipun isi saking gehu punika dipuntambahi kaliyan sayuran sanesipun inggih punika kol, wortel, lan bihun. Ukuran saking gehu punika limrahipun sekedhik langkung ageng saking tahu isi limrahipun ingkang kathah dipunsade wonten ing pinggiran margi ing kutha Jakarta.

Referensi

Pranala njawi 

 37 Kue, Minuman dan Makanan Khas Sunda Jawa Barat yang Unik
 Gehu dan Bala-bala 

Masakan Sunda

Olah-olahan Indonésia
Jawa Kulon
Tahu
Gepuk inggih punika satunggaling dhaharan ingkang khas saking Sunda, Jawa Kulon. Gepuk punika dhaharan ingkang kadamel saking daging lembu. Raosipun gepuk punika sekedhik langkung legi lan gurih. Limrahipun gepuk punika dipundamel kanthi ngginakaken daging lembu ingkang dipuniris setunggal arah kaliyan serat dagingipun lan banjur dipungodhog saksampunipun setengah mateng. Menawi sampun mekaten lajeng dipungebuk-gebuk dumugi radi empuk. Daging ingkang sampun empuk punika lajeng dipunlebetaken wonten ing bumbu ingkang sampun dipuncampur kaliyan santen. Lajeng dipungodhog malih dumugi toya santen wonten ing mriku susut. Menawi badhe dipuncawisaken dipungoreng rumiyin gepuk kanthi ngginakaken lisah ingkang sekedhik kemawon dumugi warninipun radi coklat. Gepuk punika langkung echo menawi dipunrahapi sareng kaliyan sekul ingkang tasih anget kaliyan sambel.

Pirsani ugi 
 Masakan Sunda

Masakan Sunda
Olah-olahan Indonésia
Gulai itiak (itik) inggih punika satunggaling dhaharan khas ingkang kawentar saking Koto Gadang Agam, wonten ing Bukittinggi ingkang mapanipun punika boten tebih saking Koto Gadang. Gulai itiak punika sinebat tanak koto gadang. Bahan ingkang dipunginakaken kanggé damel masakan kasebat inggih punika menthok minangka bahan dhasar, kaliyan bumbu lombok ijo kriting, laos, kunir, jahe godhong salam, godhong jeruk, lan godhong kunir.

Cara anggenipun damel 
Kangge damel masakan kasebat, prelu satunggaling bèbèk utawi menthok ingkang tasih enem. Lajeng kéwan kasebat dipuntugel lajeng dipunbakar rumiyin. Asilipun punika gule bèbèk utawi menthok ingkang warninipun ijo.

Pranala njawi 
Itiak Lado Mudo

Masakan Sumatera Kulon
Hucap, utawi Tahu Kecap, inggih punika dhaharan tradhisional khas saking Kuningan . Dhaharan punika wujudipun kadosdene Ketoprak. Dhaharan punika kadamel saking bahan dhasar kadosdene tahu goreng, bumbu kecap, duduh kacang lan kupat.

Masakan Jawa Kulon
Kalio inggih punika sebatan saking rendang ingkang tasih setengah dados. Werninipun punika radi coklat tinimbang rendhang ingkang warninipun coklat radi cemeng (ireng). Kalio punika gadhah tekstur ingkang kraket (lengket) lan teles mawi aroma karamel ingkang kiyat. Rendang punika langkung garing, tekstur ingkang kasar, saha medalaken aroma rempah ingkang kiyat. Padatanipun kalio punika dipunsade minangka rendang wonten ing griya dhahar Padang wonten ing saknjawinipun Sumatra Kulon, amargi anggenipun masak punika langkung cepet satemah katingal langkung praktis lan ekonomis kanggé dipunrahapi. Kejawi punika raosipun punika boten patia pedhes saha daging ingkang dipunmasak punika boten patia atos kadosdene rendhang.

Kadosdene rendang, isi saking kalio punika padatanipun daging sapi, pitik, limpa, ati sapi utawi saged jèngkol. Ati, limpa, jèngkol lan kentang padatanipun langkung kathah dipunmasak dados kalio amargi asring ajur nalika dipunudhak lan dipunraos saged atos nalika sampun dados rendang.

Olah-olahan Indonésia
Karupuak Sanjai inggih punika satunggaling jinis jajanan krupuk. Dhaharan punika asalipun saking tela ingkang dipunparut tipis lajeng dipungoreng. Minangka penyedapipun punika dipunginakaken sarem. Krupuk punika kawentar sanget minangka dhaharan oleh-oleh ingkang khas saking kutha Bukittinggi, Sumatra Kulon. Krupuk sanjai punika kaperang dados tigang rasa inggih punika:   
 Karupuak Sanjai Tawar inggih punika krupuk sanja ingkang boten ngginakaken lombok utawi gula abang nanging namung ngginakaken uyah.
 Karupuak Sanjai Saka inggih punika krupuk sanjai ingkang dipunparingi olesan saking gula abang.
 Karupuak Balado inggih punika krupuk sanjai ingkang dipunparingi bumbu balado.

Olah-olahan Indonésia
Masakan Sumatera Kulon
Masakan Padang
sanjai
Gorèngan
Craig Shoemaker ()) ya iku pelawak, aktor, lan pembawa acara saka Amérika.

Cathetan suku 

Lair 1958
Wong urip
Hugh Fraser (lair tanggal 7 Oktober 1950) iku sawijining aktor, sutradara sandiwara, lan panulis Britania. Dhèwèké dadi misuwur olèhé maragakaké Kapitèn Arthur Hastings ing acara télévisi Agatha Christie's Poirot (1989-2002, 2013). Saliyané iku dhèwèké uga tau maragakaké Duke of Wellington ing sérial TV Britania liyané Sharpe lan ngganti David Troughton (1994-2006). Sharpe iki ngenani Perang Napoleon.

Hugh Fraser omah-omah karo Belinda Fraser lan pinaringan anak siji: Lily Fraser.

Aktor Britania
Lair 1945
Carlos Henrique Casemiro, utawa mung Casemiro () inggih punika satunggaling pemain bal-balan saking Brazil ingkang main kanggé Real Madrid minangka tengah glandhang. Casemiro ageng ing klub Sao Paulo, ing pundi piyambakipun damel 11 gol wonten ing 112 pertandhingan resmi, piyambakipun pindhah dhateng Real Madrid ing taun 2013, lan ugi nelasaken wekdal mangsa ing Porto. Casemiro minangka bagian saking tim Real Madrid ingkang menang tigang gelar juwara Liga Champions, wiwit 2013-14 2016-17. Casemiro sampun debut pertandhingan internasional wiwit taun 2011, Casemiro main ing tim nasional Brasil ing Copa Amerikataun 2015 lan 2016.

Karir klub

São Paulo
Lair ing Sao Jose dos Campos, Sao Paulo, Casemiro minangka prodhuk saking sistem pelatian bal-balan ing  São Paulo FC. Wekdal umur 11 taun, piyambakipun dados kapten tim, piyambakipun dipunkenal kanthi nama "Carlão" - ingkang asalipun saking nama kawitan ing basa Portugis. Casemiro naté main ing Piala Donya FIFA U-17.

Gol internasional 
 Youth Championship saking Amérika Kidul: 2011
 U-20 piala Donya FIFA: 2011
 Superclásico de las Américas: 2011

Rujukan 

Lair 1992
Pamain Real Madrid CF
Pamain bal-balan Brasil
Papan Anggegana-papan anggegana tujuan "Adam Air"

Asia
 Indonesia
 Jawa dan Bali
 Papan Anggegana Internasional Soekarno Hatta, Jakarta
Lucas Vázquez Iglesias (; ) inggih punika salah satunggalipun juru main bal-balan profésional saking Spanyol ingkang main ing klub Real Madrid minangka juru main sayap tengen. Piyambakipun miwiti karir ing klub Real Madrid ing taun 2015 sasampunipun naté dipunampilaken dhateng klub Espanyol. Vazquez mlebet tim nasional Spanyol ing Euro taun 2016.

Karir klub

Real Madrid
Lair ing Curtis, Galicia, Vázquez ngudi ilmu bal-balan ing akademi Real Madrid ing taun 2007, wekdal umur 16 taun. Piyambakipun damel debut kawitan ing mangsa 2010-11 kalih tim C. Piyambakipun damel patang gol ing 23 pertandhingan kanggé mbiyantu tim mlebet divisi ka-kalih sasampunipun gangsal taun absen.

Rujukan

Lair 1991
Pamain Bèker Éropah UEFA 2016
Pamain Real Madrid CF
Pamain bal-balan Spanyol
Pamain bal-balan